Lærlingur til nýumvalda Á handilin við Landavegin Vit sóknast eftir einum ágrýtnum og tænastusinnaðum handilslærlingi við sergrein innan matvøru. Vit bjóða Eitt áhugavert og spennandi arbeiðspláss við fjølbroyttum arbeiðsuppgávum. Handilin er partur av PH samtakinum, og merkir hetta, at lærlingurin eisini kemur á høvuðsskrivstovuna at nema sær kunnleika innan innkeyp, sølu, goymslu og vørustreymsamskipan. Lærlingurin fær eina fullfíggjaða læruætlan við byrjan. Lærutíðin er millum 2 og 4 ár, alt eftir hvørja útbúgving umsøkjarin hevur. Í lærutíðini skal lærlingurin fimm ferðir til Danmarkar á skeið, tvær vikur í senn. Lønin og setanarviðurskiftini eru sambært S & K sáttmálanum. Vit vænta, at tú: Raðfestir góða kundatænastu Ert røkin og álítandi og dámar væl at hava gott skil á Megnar at hava nógvar bóltar í luftini í senn Tað er ein fyrimunur, um tú hevur FHS-, HH-, HF-, studentprógv ella aðra miðnámsútbúgving Skrivlig umsókn við avritum av prógvum, CV, viðmælum o. ø. kan sendast her Umsóknir skulu vera okkum í hendi í seinasta lagi fríggjadagin 1. mars 2019. Neyvari upplýsingar um starvið kunnu fáast við at venda sær til Kára Andreassen, handilsleiðara, á tlf. 212444. Stutt um Á Á handilsketan er ein samtøka av sjálvstøðugum keypmonnum, ið læt sínar fyrstu handlar upp 12. mars 2012. Í dag eru 12 Á handlar, sum eru at finna kring alt landið. Á handlarnir stremba eftir at hava eina breiða og fjøltáttaða vøruskrá, sum nøktar tørvin hjá viðskiftafólki sínum. Í Á handlunum eru vit tilvitað um okkara ábyrgd av at verja umhvørvið, og hava vit m. a. sett í verk átakið´” Minka um matoyðsl”. Les meira á www. matoydsl. fo Á handilin við Landavegin er fyri stuttum nýumvældur. Handilin er nógv vitjaður og starvsfólkini vilja fegin ganga ynskjunum hjá viðskiftafólki á møti og fylgja teimum tætt. Lýsingamiðlar, sum t. d. facebook, nýta vit javnan at koma í samband við viðskiftafólki og fyri at lýsa tilboð, vørur og átøk í handlinum. Starv í Á Á handlarnir eru altíð áhugaðir í at hava røsk og fyrikomandi fólk í arbeiði. Tú ert vælkomin at senda eina umsókn til tann handilin, sum tú hevur áhugað at søkja arbeiði hjá, so venda vit aftur, um hóskandi starv verður leyst at søkja.